পুরসভার ২৫ নম্বর ওয়ার্ডে ফুলঝোড় মোড় থেকে জেমুয়া যাওয়ার রাস্তাটি দীর্ঘদিন ধরেই বেহাল অবস্থায় রয়েছে৷ সম্প্রতি বৃষ্টিতে রাস্তার অনেক জায়গাই খানাখন্দে ভরে গিয়েছে৷ সেই সমস্ত গর্তে জল জমে যাওয়ায় পরিস্থিতি এখন আরও ভয়ানক হয়ে গিয়েছে৷ ২৫ নম্বর ওয়ার্ডের কাউন্সিলর দীপঙ্কর লাহা বলেন, ‘ফুলঝোড় থেকে জেমুয়া যাওয়ার রাস্তা মেরামত করার জন্য অনেক দিন আগেই পুরসভা কর্তৃপক্ষের কাছে আবেদন করেছি৷ একই সঙ্গে পাড়দহি গ্রামের রাস্তা মেরামত করার জন্য আবেদন করা হয়েছে৷ কিন্তু এখনও পর্যন্ত রাস্তা মেরামত হয়নি৷ ফলে বাসিন্দাদের যাতায়াত করতে অসুবিধা হচ্ছে৷’